钦定古今图书集成/明伦汇编/氏族典/第412卷 > 杜彦钧
## 钦定古今图书集成/明伦汇编/氏族典/第412卷 > 杜彦钧

按《宋史杜审琦传》：“审琦弟审进，审进子彦钧，起家补
供奉官，累迁崇仪使，淳化四年，领恩州防御使。真宗
嗣位，出知河中府，历邠庆延、凤四州。景德中，为天雄
军副都部署。车驾驻澶渊，契丹骑兵攻月城，彦钧率
兵击走之。召还，徙西京水南北都巡检使。大中祥符
九年，拜密州观察使，出为并代副都部署，天禧元年”
卒。子赞文，供奉官；赞宁，殿直。孙宗寿，三班奉职。